O problemă care va deveni din ce în ce mai acută va fi legată de copiii corporatiștilor: ce vor face ei când vor fi mari? Pentru că au avut bani, părinții lor au avut șansa să le ofere mai multe lucruri, poate o școală sau o pregătire mai bună (trăiască meditațiile în particular, în special la limbile străine), dar nu au avut și nu au timpul să stea cu ei, să vorbească cu copiii lor și să vadă încotro să-i îndrepte.